Удружење Хан

с. Мртвица бб, Владичин Хан

060/0-471-229

# ЈАВНИ ПОЗИВЗА ПРИЈАВЉИВАЊЕ КАНДИДАТА ЗА ПРОЈЕКАТ

# Помоћ у кући - обилазак старих и напуштених рома

# (пријављивање у периоду од 12. до 19. јануара 2016.год. од 9 до 12 часова, у просторијама Услужног центра општине Владичин Хан шалтер бр. 4).

Удружење Хан, с. Мртвица бб, Владичин Хан, упућује јавни позив свим заинтересованим кандидатима припадницима ромске националности да се пријаве за потребе спровођења пројектних активности теренског обиласка и помоћи у кући старим, изнемоглим, болесним и инвалидним лицима ромске националности у ромским насељима на територији општине Владичин Хан.

Помоћ у кући се спроводи од 22. јануара до 22. марта 2015. у шест ромских насеља на територији општине Владичин Хан.

Удружење Хан ће за спровођење ове врсте услуге ангажовати укупно 6 лица за свих шест насеља. У активностима се предвиђа и посета лекара који ће активно учествовати у спровођењу активности.

Лица за помоћ у кући ће спроводити активности у директном контакту са лицима у домаћинству а у сарадњи са високообразованим незапосленим лекаром опште праксе.

Пружаоци услуга ће имати фиксну новчану надокнаду по уговору Уговор о делу.

Координацију и планирање активности вршиће председник Удружење Хан.

**Општи услови које кандидат треба да испуњава су:**

* припадник ромске националности;
* држављанин Републике Србије;
* пунолетни и радно способни;
* становање (пребивалиште или боравиште) на територији општине Владичин Хан

**Критеријуми за избор лица за помоћ у кући су:**

* стручна спрема;
* због природе посла, предност ће имати кандидати који нису запослени и који живе у насељима где се реализује Помоћ у кући

**Напомена:** По овом јавном позиву, са изабраним лицима закључиваће се Уговор о делу а на основу члана 199. став 1. Закона о раду („Сл. Гл. Републике Србије“ 24/05, 61/05, 54/09, 32/13 и 75/14)

**Од изабраних кандидата очекује се:**

* Лица за помоћ у кући: два пута недељно, за све време трајања пројекта, обилажење 10 лица са којима ће се претходно потписати сагласности за пружање услуга у приоду (од 22.01. до 25. 01. 2016. године),
* Лекар: ангажовање за свих 60 корисника у 6 наведених насеља за време спровођење активности у периду (од 22. 01. до 22.03. 2016. године).

**Позивају се заинтересовани кандидати да попуне пријаву на шалтеру број 4. Услужног центра општине Владичин Хан, која ће бити активна од уторка 12.01. до 19.01.2016. у времену од 09-12 часова.**

Потребно је да пријављени кандидати дођу на индивидуални разговор у малој сали Општине 19.01. у 13:00 и са собом понесу лична документа (ЛК).

Листа изабраних кандидата ће бити за објављена истог дана на интернет-страници: <http://www.vladicinhan.org.rs>.

**Уколико се изабрани кандидат не одазове позиву, биће избрисан са листе и позваће се следећи рангирани кандидат.**